APSTIPRINU:
Dobeles novada Sporta pārvaldes vadītāja
                                                        L. Karloviča
                                                                         2026.gada ……………..
NOLIKUMS
Norises vieta: Miltiņi
Norises datums: 2026. gada 29. augusts
Dalībnieku reģistrācija: no plkst. 11.00
Sacensību un atrakciju sākums: plkst. 12.00
Norises laiks: līdz plkst. 15.00
Apbalvošana: plkst. 16.00
1. VISPĀRĪGIE NOTEIKUMI
1.1. Sporta un atrakciju mērķis ir veicināt aktīvu dzīvesveidu, sportisku garu un saturīgu brīvā laika pavadīšanu.
1.2. Sporta spēles un atrakcijas notiek 2026. gada 29. augustā Miltiņu ciemā Bērzes pagasta svētku ietvaros.
1.3. Dalībnieki, piesakoties komandu spēlēm, apliecina, ka viņu veselības stāvoklis ļauj piedalīties attiecīgajās aktivitātēs.
1.4. Spēļu laikā jāievēro organizatoru norādījumi, drošības prasības un godīgas spēles principi.
2. PROGRAMMA
Komandu spēles:
· Strītbols;
· Volejbols ar aizsegtu tīklu.
Individuālās atrakcijas:
· Precīzais metiens;
· Trāpīgais trieciens;
· Šķirotava;
· Darts;
· Spēka meistars / Spēka meistare;
· Foto orientēšanās.
Atrakciju norises kārtību un vērtēšanas kritērijus pirms dalības izskaidro attiecīgās atrakcijas vadītājs.
3. KOMANDU SPĒLES
Strītbols
· Komandā spēlē 3 dalībnieki, pieteikumā – 4.
· Komandu reģistrācija no plkst. 11.00, reģistrē pirmās astoņas komandas
· Spēļu kārtību nosaka organizatori atbilstoši pieteikto komandu skaitam.
· Tiek apbalvotas 1., 2. un 3. vietas ieguvējas komandas.
Volejbols ar aizsegtu tīklu
· Volejbola komandā piedalās sākot no 3 dalībniekiem, un ne vairāk kā 4, kur vienam dalībniekam ir jābūt sievietei
· Komandu reģistrācija no plkst. 11.00, reģistrē pirmās astoņas komandas
· Spēļu kārtību nosaka organizatori atbilstoši pieteikto komandu skaitam.
· Tiek apbalvotas 1., 2. un 3. vietas ieguvējas komandas.
4. INDIVIDUĀLĀS ATRAKCIJAS UN VĒRTĒŠANA
4.1. Individuālās atrakcijas notiek no plkst. 12.00 līdz 15.00.
4.2. Pieaugušo konkurencē tiek apbalvoti:
· 3 labākie vīrieši;
· 3 labākās sievietes.
4.3. Bērnu konkurencē ir divas vecuma grupas:
· līdz 8 gadiem (ieskaitot) – 1 labākais zēns un 1 labākā meitene;
· līdz 12 gadiem (ieskaitot) – 1 labākais zēns un 1 labākā meitene.
4.4. Bērni nepiedalās atrakcijā „Spēka meistars / Spēka meistare”.
4.5. Vienāda rezultāta gadījumā uzvarētāja noteikšanai organizatori var nozīmēt papildu mēģinājumu.
5. BĒRNU ZĪMOGU KARTE UN BALVU IZLOZE
5.1. Par dalību katrā atrakcijā bērns saņem vienu zīmogu.
5.2. Savācot četrus zīmogus līdz plkst. 15.00, bērns piedalās papildu balvu izlozē.
5.3. Izlozē paredzētas 9 balvas bērniem.
6. FOTO UN VIDEO
6.1. Pasākuma laikā var tikt veikta fotografēšana un filmēšana, lai nodrošinātu pasākuma norises atspoguļošanu un publicitāti.
6.2. Iegūtie foto un video materiāli var tikt izmantoti Dobeles novada Sporta pārvaldes un Bērzes pagasta svētku komunikācijas un publicitātes materiālos, tostarp tīmekļvietnēs un sociālo tīklu kontos.
7. REĢISTRĀCIJA, NORISE UN DROŠĪBA
7.1. Dalībnieku reģistrācija notiek pasākuma norises vietā 29. augustā no plkst. 11.00.
7.2. Organizatori nepieciešamības gadījumā var mainīt spēļu vai atrakciju secību, kā arī pārtraukt vai atcelt kādu disciplīnu laikapstākļu, drošības, tehnisku vai citu neparedzētu apstākļu dēļ.
7.3. Par nepilngadīga bērna dalību un drošību pasākuma laikā atbild bērna vecāks vai likumiskais pārstāvis.
8. APBALVOŠANA
8.1. Apbalvošana notiek plkst. 16.00.
8.2. Tiek apbalvotas komandu spēļu 1., 2. un 3. vietas ieguvējas, individuālo atrakciju labākie pieaugušie un bērni, kā arī izlozētas 9 papildu balvas bērniem.
Pasākuma organizators:
Dobeles novada Sporta pārvalde
Atbildīgā persona:
Dobeles sporta pasākumu organizatore Kristīne Šilkina
Tālr.: 27034307
E-pasts: sportsdobele@gmail.com

